|  |  |  |  |  |
| --- | --- | --- | --- | --- |
| Številka: | 43001-518/2020-14 |  | oznaka naročila: | A-20/21 G |
| Datum: | 9.03.2021 |  | MFERAC: | 2431-21-000107/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija državne ceste R1-212/1118 Cerknica–Bloška Polica** |

**JN000637/2021-B01 - A-20/21, datum objave: 05.02.2021**

**Datum prejema: 9.03.2021   08:56**

**Vprašanje:**

Spoštovani,  
  
naročnik na vprašanje glede izpolnjevanja referenc, z dne 5.3.2021, odgovarja, da »Za uspešno zaključen referenčni posel se šteje posel, za katerega je bilo pridobljeno uporabno dovoljenje ali dovoljenje ministra/župana za uporabo ceste v skladu z Gradbenim zakonom oz. Zakonom o cestah.«  
ter, da pogoj »se nanaša na vse štiri zahtevane reference ločene po točkah (a, b, c in d) točke 3.2.3.5 Navodil za pripravo ponudbe.«  
  
Naročnika pozivamo, da spremeni referenčni pogoj na način, da dovoljuje za reference pod točko c (točke 3.2.3.5) (izvedbo podporne ali oporne kamnito betonske zložbe na državni ali lokalni cesti v dolžini vsaj 20m in celotne višine skupaj s temeljem vsaj 4m) tudi uspešno zaključen referenčni posel, za katerega je bila izvedena uspešna primopredaja del in se kot dokazilo upošteva kopija potrdila o uspešni predaji objekta naročniku.  
  
Način izvedbe in vrsta del pri izvedbi podporne ali oporne kamnito betonske zložbe sta namreč enaka tako v primeru investicijskih del kot tudi vzdrževalnih del.  
  
Iz tega razloga ni nobenega argumenta, da bi naročnik omejeval konkurenco na način, da ne upošteva kot uspešno zaključen referenčni posel izvedbo betonskih zložb na projektih za katera ni bilo potrebno pridobiti uporabnega dovoljenja.

**Odgovor:**

*Naročnik sprejema pripombo ponudnika ter bo za referenčne posle iz alinej b in c točke 3.2.3.5 Navodil za pripravo ponudbe upošteval tudi investicijska vzdrževalna dela, pod pogoji, ki jih predpisuje Pravilnik za izvedbo investicijskih vzdrževalnih del in vzdrževalnih del v javno korist na javnih cestah (Ur. l. RS, št. 7/12).*

*Spremenita se 4. in 5. odstavek »opombe« iz točke 3.2.3.5 Navodil za pripravo ponudbe, tako da se glasita:*

*»Naročnik si pridržuje pravico, da navedbe preveri ter zahteva dokazila (na primer: pogodbo z investitorjem ali delodajalcem, končni obračun, potrdilo o izplačilu, izvajalsko zasedbo, projekt izvedenih del, izvedbeni načrt izvedenih del, dovoljenje za uporabo ceste oz. uporabno dovoljenje, zapisnik o pregledu izvedenih investicijskih vzdrževalnih del) o uspešni izvedbi referenčnega posla. Neposredno sam pomeni, da ima gospodarski subjekt pri sebi zaposlen potreben kader za izvedbo in zagotovljene tehnične zmogljivosti.*

*Za uspešno zaključen referenčni posel se šteje posel, za katerega je bilo pridobljeno uporabno dovoljenje ali dovoljenje ministra/župana za uporabo ceste v skladu z Gradbenim zakonom oz. Zakonom o cestah. Za uspešno zaključen referenčni posel iz točk b in c šteje tudi zapisnik s sklepom, izdelan skladno s 15. členom Pravilnika za izvedbo investicijskih vzdrževalnih del in vzdrževalnih del v javno korist na javnih cestah (Ur. l. RS, št. 7/12).«*